இரவு மிருகம்

இரவு மிருகம் சுகிர்தாராணி பருவப்பெண்ணின் பசலையைப் போல! கவிழத் தொடங்கியிருந்தது இருள்.! கதவடைத்துவிட்டு! மெழுகுவர்த்திகளின் மஞ்சள் ஒளியில்! தனியாக அமர்ந்திருந்தேன்! இப்போதுதான் தினமும் விரும்பாத! அதன் வருகை நிகழ்ந்தது.! நான் பார்த்துக் கொண்டிருக்கும்போதே! என்னை உருவி எடுத்துவிட்டு! இன்னொரு என்னை வெளிக்கொணர்ந்தது.! நான் திகைக்க நினைக்கையில்! அந்தரங்கம் அச்சிடப்பட்ட புத்தகத்தையே! படித்து முடித்திருந்தேன்! என் கண்களின் ஒளிக்கற்றைகள்! முன்னறையில் உறங்குபவனின்! ஆடை நெகிழ்வுகளில் பதிந்திருந்தன! கோப்பை நிறைய வழியும் மதுவோடு! என்னுடல் மூழ்கி மிதந்தது! கூசும் வார்த்தைப் பிரயோகங்களை! சன்னமாய் சொல்லியவாறு! சுயபுணர்ச்சியில் ஆழ்ந்திருந்தவேளை! பறவைகளின் சிறகோசை கேட்டதும்! என்னை என்னிடத்தில் போட்டுவிட்டு! ஓடிவிட்டது இரவு மிருகம்! -சுகிர்தாராணி (காலச்சுவடு, இதழ் 47 மே-ஜீன் 2003)